Erikseen sovittuja toimenpiteitä koskeva tarkastusraportti liittyen valtionavustuksen käyttöön

[Valtionavustuksen saajalle/sen edustajalle]

**Raportin tarkoitus sekä käyttöä ja jakelua koskeva rajoitus**

Erikseen sovittuja toimenpiteitä koskevan raportin tarkoituksena on yksinomaan olla valtionapuviranomaisena toimivalle sosiaali- ja terveysministeriölle (jäljempänä STM) avuksi sen arvioimisessa, onko [valtionavustuksen saaja] (jäljempänä Toimeksiantaja) käyttänyt STM:n myöntämän valtionavustuksen [valtionavustuspäätöksen numero, esim. VN/1010/2021] asianmukaisesti päätöksen mukaiseen tarkoitukseen. Valtionavustus on myönnetty [hankkeen nimi, tai valtionavustuspäätöksen mukainen käyttötarkoitus] nimisen hankkeen/toiminnan toteuttamiseen.

Toimenpiteet koskevat STM:n myöntämää avustuksen käytön selvitysraporttia. Toimenpiteet on suoritettu yksinomaan siksi, että STM voisi niiden perusteella arvioida avustuksen käyttöä eikä raportti välttämättä sovi muuhun tarkoitukseen. Raportti on tarkoitettu yksinomaan Toimeksiantajalle ja STM:lle, eikä muiden osapuolten pidä käyttää sitä eikä sitä pidä luovuttaa muille osapuolille.

Raportti koskee vain mainittuja kustannustilityksiä, eikä se koske Toimeksiantajan tilinpäätöstä kokonaisuutena.

**Toimeksiantajan velvollisuudet**

Toimeksiantaja ja STM ovat vahvistaneet, että erikseen sovitut toimenpiteet ovat asianmukaisia toimeksiannon tarkoitusta varten.

Toimeksiantajan, joka on myös vastuussa oleva osapuoli, vastuulla on laatia STM:n antamien ohjeiden mukainen valtionavustusselvitys hankkeesta/toiminnasta, sen etenemisestä ja toteuttamisesta, tuotoista sekä kustannuksista. Hankkeen/toiminnan vuosiraportin laadinnasta on vastannut sen vastuuhenkilönä toiminut [nimi, asema, työpaikka]. Hankkeen/toiminnan raportoidut kokonaiskulut ajalta [X.X.20XX-X.X.20XX] ovat yhteensä [kokonaiskulut] euroa. Toiminnasta saadut tuotot ovat yhteensä [tuottojen määrä] euroa ja samaan toimintaan saadut muut julkiset avustukset yhteensä [avustusten määrä] euroa.

**Toimeksiannon suorittajan velvollisuudet**

Olemme suorittaneet erikseen sovittuja toimenpiteitä koskevan toimeksiannon Kansainvälisen liitännäispalvelustandardin (ISRS) 4400 (uudistettu) ”*Erikseen sovittuja toimenpiteitä koskevat toimeksiannot*  ” mukaisesti ottaen huomioon STM:n julkaiseman ohjeen "STM Ohje tilintarkastajan raportista". Toimeksiannossa suoritamme Toimeksiantajan kanssa sovitut toimenpiteet ja raportoimme havainnot, jotka ovat toimenpiteiden faktisia tuloksia. Emme ota kantaa erikseen sovittujen toimenpiteiden asianmukaisuuteen.

Tämä toimeksianto ei ole varmennustoimeksianto. Näin ollen emme anna lausuntoa emmekä esitä varmennusjohtopäätöksiä. Jos olisimme suorittaneet lisätoimenpiteitä, tietoomme olisi saattanut tulla muita seikkoja, joista olisimme raportoineet.

*Ammatillinen etiikka ja laadunvalvonta*

Olemme noudattaneet IESBAn *Kansainvälisiin eettisiin sääntöihin tilintarkastusammattilaisille (sisältäen Kansainväliset riippumattomuusstandardit)* (IESBAn eettiset säännöt) sisältyviä eettisiä vaatimuksia sekä IESBAn eettisten sääntöjen osaan 4A sisältyviä riippumattomuusvaatimuksia.

Tilintarkastusyhteisömme soveltaa kansainvälistä laadunvalvontastandardia (ISQC) 1 *Laadunvalvonta tilintarkastusyhteisöissä*, *jotka suorittavat tilinpäätöksiin kohdistuvia tilintarkastuksia ja yleisluonteisia tarkastuksia sekä muita varmennus- ja liitännäispalvelutoimeksiantoja* ja näin ollen ylläpitää kattavaa laadunvalvontajärjestelmää, mukaan lukien eettisten vaatimusten, ammatillisten standardien sekä sovellettaviin säädöksiin ja määräyksiin perustuvien vaatimusten noudattamista koskevat dokumentoidut toimintaperiaatteet ja menettelytavat.

**Toimenpiteet ja havainnot**

Olemme suorittaneet alla kuvatut erikseen sovitut toimenpiteet, jotka koskevat Toimeksiantajan laatimaa avustuksen käytön selvitysraporttia.

Talousarviovertailu

1. Hankimme valtionavustuksen saajalta käyttöömme raportoinnin kohteena olevan valtionavustusta saaneen hankkeen STM:ssä hyväksytyn talousarvion sekä mahdolliset STM:n hyväksymät talousarvion muutokset, ja suoritimme niiden perusteella seuraavat toimenpiteet:
   * Vertasimme valtionavustusselvityksen talousraportointiosiossa raportoituja kuluja valtionavustushakemuksen talousarviossa ja talousarvion muutoksissa hyväksyttyihin kuluihin.
   * Selvitimme, onko raportoitujen kulujen erot talousarvioon selvitetty STM:n antamien ohjeiden mukaisesti.

Tilintarkastajan havainnot:

[kuvaa merkittävät poikkeamat toteumassa kululajeittain suhteessa hankkeen/toiminnan talousarvioon; poikkeama on merkittävä, kun toteuman ja talousarvion ero on yli 50 prosenttia.]

Hanke- ja toimintokohtaisen kirjanpidon järjestäminen

1. Hankimme käyttöömme valtionavustuksen saajan laatimat, selvityksen kohteena olevan hankkeen/toiminnan kirjanpidon raportit ajalta [X.X.20XX-X.X.20XX] ja haastattelimme [nimi ja asema] selvittääksemme, onko hankkeen/toiminnan kirjanpito järjestetty siten, että valtionavustuksen käyttöä voidaan kirjanpidosta luotettavasti seurata. Lisäksi selvitimme, onko valtionavustuksen saaja laatinut hankkeen/toiminnan kirjanpidon järjestämisestä kirjallisen prosessikuvauksen.

Tilintarkastajan havainnot:

[kuvaa, miten kirjanpito on toteutettu ja kommentoi erityisesti kirjanpidon toteutukseen sekä jäljitettävyysketjun aukottomuuteen liittyviä seikkoja. Kuvaa, onko avustettu hanke/toiminta omalla kustannuspaikalla, onko kirjanpidon tilit nimetty ja vientiselitteet kirjattu huolellisesti sekä riittävän informatiivisesti, ja millä periaatteilla kulut on kohdennettu avustuksella katettavaksi.]

Selvityksessä esitettyjen tuottojen ja kulujen vastaavuus kirjanpitoon

1. Täsmäytimme raportoinnin kohteena olevalla valtionavustusselvityksellä raportoidut avustustuotot, muut tuotot ja avustukset sekä hankkeesta/toiminnasta syntyneet kulut hankkeen/toiminnan kirjanpitoon. Lisäksi vertasimme valtionavustusselvitystä sekä valtionavustuksen saajan hankkeen/toiminnan kirjanpitoa ja tilinpäätöstä selvittääksemme, täsmääkö niissä mm. omarahoitusosuus, sekä mahdollisesti nostettu, mutta käyttämättä jäänyt valtionavustus.

Tilintarkastajan havainnot:

[Täsmäytä taseeseen mahdolliset raportointikaudelta seuraavalle siirtyvät avustukset, eli avustusennakko tai avustussaaminen, ja raportoi mahdolliset poikkeamat. Jos valtionavustus on kokonaisuudessaan maksettu ja käytetty avustuksen käyttöaikana, ei toiminnan alijämää saa siirtää eteenpäin avustussaamisena, vaan alijäämä jää valtionavustuksen saajan tappioksi.]

Työajan käytön seurannan järjestäminen

1. Hankimme käyttöömme valtionavustuksen saajan työajan seurantaa koskevan dokumentaation ja haastattelimme [nimi ja asema] selvittääksemme, miten työntekijöiden työajan seuranta on järjestetty hankkeessa/toiminnassa. Lisäksi selvitimme, onko valtionavustuksen saaja laatinut työajan seurannan järjestämisestä kirjallisen prosessikuvauksen.

Tilintarkastajan havainnot:

[kuvaa, miten työajan seuranta on toteutettu. Tähän on tärkeää ottaa kantaa erityisesti, kun avustetussa hankkeessa/toiminnassa on työskennellyt henkilöitä, joiden työaikaa on kohdistettu myös muulle kuin avustetulle hankkeelle/toiminnalle.]

Palkkojen vastaavuus työsopimuksiin sekä eläke- ja henkilösivukulujen osuus

1. Suoritimme toiminto- tai hankekohtaisen kirjanpidon osalta seuraavat toimenpiteet:
   * vertasimme kirjanpitoon kirjattuja kuukausi- tai tuntipalkkoja työsopimuksiin/palkkatietoihin ja varmistimme, että vähintään 15 % kunkin toiminnon tai hankkeen palkoista on kohdistettu voimassa olevien palkkatietojen ja toteutuneen työajankäytön hallinnan mukaisesti.
   * laskimme eläkekulujen osuuden kirjanpitoon kirjatuista palkoista
   * laskimme muiden toiminnolle tai hankkeelle kohdistettujen henkilösivukulujen osuuden kirjanpitoon kirjatuista palkoista.

Tilintarkastajan havainnot:

[Raportoi vähintään eläke- ja henkilösivukulujen osuus hankkeen/toiminnan palkkakuluista ja mahdolliset poikkeamat työajanseurantatietoihin verrattuna]

Muiden kuin palkkakulujen suoriteperusteinen syntyminen

1. Suoritimme avustetun hanke-/toimintakohtaisen kirjanpidon osalta alla mainitut toimenpiteet, jotka kattoivat vähintään 15 % hankkeen/toiminnon kirjanpitoon kirjatuista muista kuluista kuin palkoista. Selvitimme valittujen kulujen osalta
   * ovatko hankkeen/toiminnan kulut valtionavustuksen käyttöaikana suoriteperusteisesti syntyneitä,
   * ovatko hankkeen/toiminnan kustannukset avustuksen saajan ohjeistuksen (esim. taloussäännön) mukaisesti hyväksyttyjä,
   * vastaavatko kulut tositteita, ja
   * että avustetun hankkeen/toiminnan kuluiksi ei ole kirjattu sellaisia avustuspäätöksessä mainittuja kustannuksia joita ei hyväksytä.

Tilintarkastajan havainnot:

Toimitilakulujen asianmukaisuus

1. Selvitimme avustetun hankkeen/toiminnan kuluksi kohdennettujen välittömien toimitilakulujen osalta
   * omistaako avustuksen saaja tai avustuksen saajan lähipiiri (yksityishenkilö/yhteisö) avustettavassa toiminnassa käytetyt tilat vai onko toimitilat vuokrattu ulkopuoliselta taholta.
   * millä jakoperusteella toimitilakulut on kohdennettu avustettavalle toiminnalle

Tilintarkastajan havainnot:

Omarahoitusosuus

1. Hankkeen/toiminnan omarahoitusosuuden osalta selvitimme:
   * miten omarahoitusosuus on esitetty hankkeen/toiminnan kirjanpidossa ja avustuksen käyttöraportilla
   * vastaako toteutunut omarahoitusosuus vähintään valtionavustuspäätöksen mukaista omarahoitusosuutta,
   * millä tavalla omarahoitusosuus on katettu (esim. kokonaan rahana, työpanoksena, laskennallisella perusteella vai muuten),
   * millä rahoituksella omarahoitusosuus on katettu (esim. avustuksen saajan vapaalla omalla pääomalla, muulla julkisella avustuksella tms.)

Tilintarkastajan havainnot:

[Jos valtionavustuspäätöksessä ei ole edellytetty omarahoitusosuutta, riittää pelkkä tämän toteaminen]

Eteenpäin delegoidut valtionavustukset

1. Hankimme käyttöömme valtionavustuksen saajan laatimat kirjalliset sopimukset, joilla osa valtionavustuksesta on myönnetty käytettäväksi jonkun muun kuin valtionavustuksen saajan toiminnassa ja suoritimme seuraavat toimenpiteet:
   * Haastattelimme [nimi ja asema] selvittääksemme miten valtionavustuksen saaja on menetellyt varmistaakseen, että sopimukset avustuksen käytöstä on laadittu valtionavustuspäätöksessä edellytetyllä tavalla.
   * Vertasimme vastaavatko sopimukset niille asetettuja ehtoja ja sosiaali- ja terveysministeriön ohjeita. Vertailumme kattoi vähintään [kolme] sopimusta ja 15 % sopimusten lukumäärästä.
   * Täsmäytimme valtionavustuspäätöksessä olevat, jonkun muun kuin valtionavustuksen saajan käytettäväksi myönnetyt avustussummat todellisiin valtionavustuksen saajan delegoimiin avustussummiin

Tilintarkastajan havainnot:

Valtionavustuspäätöksen ehtojen noudattaminen

1. Haastattelimme [nimi ja asema] selvittääksemme, miten valtionavustuksen saaja on pyrkinyt varmistamaan valtionavustuspäätökseen otettujen muiden ehtojen noudattamisen.

Tilintarkastajan havainnot:

Hankintoja koskevan lainsäädännön ja ohjeistuksen noudattaminen

1. Selvitimme, onko hankkeessa/toiminnossa noudatettu julkisia hankintoja koskevaa lainsäädäntöä (laki julkisista hankinnoista ja käyttöoikeussopimuksista 1397/2016) sekä pienhankintoja koskevia valtionavustuspäätöksen ehtoja. Tätä tarkoitusta varten suoritimme seuraavat toimenpiteet:
   * haastattelimme [henkilö ja asema], selvittääksemme onko avustuskohteella ollut tilikauden aikana hankintalain kynnysarvon ylittäneitä hankintoja
   * Selvitimme tietoomme tulleiden kynnysarvot ylittävien hankintojen osalta seuraavien asiakirjojen olemassaoloa sekä tarkastimme ne:
   * hankintailmoitus julkisten hankintojen sähköisessä ilmoituskanavassa,
   * tarjouspyyntö,
   * hankintapäätös
   * hankinnasta tehty sopimus.
   * mahdollisen suorahankinnan perusteet
   * Selvitimme lisäksi:
   * onko hankinta tehty kokonaan kyseiselle hankkeelle/toiminnolle, vai onko se jyvitetty useille eri kustannuspaikoille

Tilintarkastajan havainnot:

[Paikka ja päiväys]

[Tilintarkastusyhteisö]

[Tilintarkastajan nimi]

[KHT/HT/JHT]

[Kun teksti on hakasulkeissa, sitä pitää muokata tai poistaa tarpeen mukaan.]